
Dr. Ing. GHEORGHE CIUHANDU

DIRECŢIA URBANISM

SERVICIUL PLANIFICARE URBANĂ

Nr.U22006-004604/15.09.2006
R E F E R A T
privind aprobarea Planului Urbanistic de Detaliu 
“Construire locuinţe multifamiliale”, Bd. Liviu Rebreanu nr. 34-36, Timişoara
Către Comisiile Consiliului Local al Municipiului Timişoara
Având în vedere prevederile Planului de Amenajare a Teritoriului Municipiului Timişoara, Planului Urbanistic General al Municipiului Timişoara şi strategia de dezvoltare şi renovare urbană promovată de către Consiliul Local al Municipiului Timişoara;

Având în vedere documentaţia înregistrată la noi cu numărul U22006-004604/04.08.2006, prin care se solicită avizarea din punct de vedere urbanistic a Planului Urbanistic de Detaliu „Construire locuinţe multifamiliale”, Bd. Liviu Rebreanu nr. 34-36;

Având în vedere cerinţele Certificatului de Urbanism nr. 2826 din 19.05.2006;

Propunem Comisiilor din cadrul Consiliului Local al Municipiului Timişoara analizarea şi avizarea din punct de vedere urbanistic a documentaţiei Planului Urbanistic de Detaliu „Construire locuinte multifamiliale”, bd. Liviu Rebreanu nr. 34-36, Timişoara.
Documentaţia este iniţiată de proprietarul terenului Mihai BIZA şi a fost elaborată de s.c. SUBCONTROL s.r.l., conform proiect nr. 1116.03.01/iulie 2006.
Suprafaţa totală studiată în cadrul P.U.D. este înscrisă în CF nr. 7018 Timişoara, nr. top 11462 – casa si curte în suprafaţă de 590 mp, şi nr. top 11463 - grădina în suprafata de 237 mp în Bd. Liviu Rebreanu (fost Bd. Stefan Plavăţ) nr.34 şi CF nr. 7017 Timişoara, nr. top 11460 – casă şi curte în suprafaţă de 352 mp şi nr. top 11461 – grădină în suprafaţă de 445 mp în Bd. Liviu Rebreanu (fost Bd. Stefan Plavăţ) nr. 36- proprietar Mihai BIZA.
Zona studiată, care face obiectul acestei documentaţii, nu se află în zonă protejată sau de protecţie a monumentelor istorice, respectiv zone de interes deosebit pentru care este necesar avizul Consiliului Judeţean Timişoara.
Terenul studiat în cadrul Planului Urbanistic de Detaliu „Construire locuinţe multifamiliale”, Bd. Liviu Rebreanu nr. 34-36 este situat în intravilanul municipiului Timişoara, în UTR 45, în partea de sud a oraşului. Prin P.U.G. Municipiul Timişoara pentru acest amplasament este stabilită funcţiunea de zonă de locuinţe şi funcţiuni complementare, cu construcţii în regim de înălţime de P, P+2E/peste P+2E niveluri. Accesul pe parcelă se va realiza de pe Bd. Liviu Rebreanu (domeniu public). Parcelele învecinate sunt proprietăţi private. Pe parcelă există construcţii propuse şi avizate spre demolare într-o autorizaţie de demolare separată.
Obiectivul nou propus constă în construirea unei clădiri de locuinţe colective în regim de înălţime P+4E+M. În interiorul parcelei se propune un drum de circulaţie auto şi pietonală, cu un sens de parcurgere, conform Planşei de Reglementări Urbanistice nr. 6A, iar pentru clădiri se vor respecta retragerile figurate pe planşă.

Se va asigura necesarul minim de spaţii verzi, conform normativelor, prin realizarea de parcări înierbate sau prin alte soluţii cât şi numărul de locuri de parcare necesare funcţiunii pentru care s-a elaborat această documentaţie, conform Anexei 2 din RGU. Procentul de ocupare a terenului va fi de maxim 35%, iar coeficientul de utilizare a terenului de maxim 2,45.
Regim maxim de înălţime
=  P+4E+M.
La realizarea construcţiilor se vor respecta condiţiile impuse de avizatori.
Documentaţia de urbanism este însoţită de avizele şi acordurile conform Ghidului privind metodologia de elaborare şi conţinutul cadru al P.U.D. aprobat prin Ordinul nr. 37/N/2000 al M.L.P.A.T. ( M.T.C.T.) 
Aviz Principiu – nr. 444/23.06.2006
Aviz Sanitar – nr. 366/C/15.06.2006 
Aviz Inspectoratul pentru situaţii de urgenţă 
– nr. 557/26.05.2006 şi 826247/16.06.2006
Aviz Unic – nr. 667/05.2005
Aviz Comisia de Circulaţie – TH2006-002272/29.06.2006
PUD „Construire locuinte multifamiliale”, bd. Liviu Rebreanu nr. 34-36 se va integra în Planul Urbanistic General al Municipiului Timişoara şi va avea o valabilitate de 10 ani.

Documentaţia Plan Urbanistic de Detaliu „Construire locuinte multifamiliale”, bd. Liviu Rebreanu nr. 34-36 a fost supusă dezbaterii publice din 14 septembrie 2006 şi nu au existat obiecţii sau alte recomandări.

